<<สนามแข่งที่ต้องวัดความเร็ว>>

     ถนนสุขาภิบาล บริเวณชุมชนริมน้ำ ร้านอยู่ทางซ้ายมือ ใกล้กับสะพานข้ามไปยังโบสถ์วัดแม่พระปฎิสนธินิรมล จังหวัด จันทบุรีครับ

<<โค้ชเท้าผีตัวเก๋า ติวก่อนออกซิ่ง>>

     ตลาดล่างจันทบุรี ที่ไม่ใช่ว่าต้องเดินลงไปข้างล่างเพื่อไปซื้อ 555+ แต่เป็นโซนตลาดสดที่อยู่จุดด้านล่างๆของปลายเส้นแม่น้ำจันทบุรี อันมีร้านขายขนมที่มีชื่อเสียง คือ ร้านขนมของป้าไต๊ครับ ซึ่งอายุอาณามปาเข้าไป 80 กว่าๆแล้ว ทำขนมขายมากว่า 60 ปี ปัจจุบันคุณป้า ซึ่งแถวบ้านน้องGB อายุขนาดนี้แล้ว ต้องเรียกยายแล้วนั้น 555+ ยังคงทำขนมและขายอยู่บ้างตามกำลัง แต่หลักๆจะให้ทางลูกชายและทีมงานทำกันซะมากกว่า ส่วนคุณป้าก็จะเดินๆหยิบๆจับๆ ขายของทอนเงิน เป็นไอคอนประจำร้านกันไปจ๊ะ 

     สำหรับภายในร้านนั้นเดินเข้าไปสำรวจกันได้พอสมควร เหมือนตามจับโปเกมอน 555+ โดยจะมีเตาอบขนมตั้งอยู่ใกล้ๆด้านหน้าร้าน ให้เราได้เห็นกรรมวิธีการทำกันเห็นๆจะๆกันเบาๆครับ ซึ่งขนมที่ร้านนั้นขายขนมอยู่หลายอย่างพอสมควร ทั้งขนมไข่แบบเปล่าๆ หรืออันใหญ่ใส่ลูกเกด ขนมไข่หงส์ และกลีบลำดวน แต่แอบเหลือบๆไปชมเห็นขนมทองม้วนกะทิสดและเบื้องญวน แต่เป็นของแบรนด์อื่นมาฝากขาย เราก็ได้แต่ทำเนียนๆเป็นไม่เห็น 555+ เอาเป็นว่าขายอยู่ร้านป้าก็คือ จบแล้วกันนะจ๊ะ 555+ ราคาเบาๆอย่างละ 20-30 บาท เราเดินๆเลือกๆหยิบๆ เอามาลองฟาดฟันกันดูจ๊ะ...

<<คู่ต่อสู้ ที่ต้องฟาดฟัน>>

     - ขนมไข่ (20 บาท) ????????????: จัดมา 1 ถุง ขนมไข่ของคุณป้า 1 ถุงได้มาเต็มๆ ประมาณ 10-12 ชิ้น อันใหญ่พอใช้ได้ ทั้งทรงกลมและออกรี ด้านนอกกรอบๆเบาๆด้านในนุ่ม แน่นพอใช้ได้ ไม่ร่วน หอม หวาน กำลังดี แจ่มไม่เบาเลยจ๊ะ

     - ขนมกลีบลำดวน (20 บาท) ???????????????? : เนื้อนอกออกกรอบ แข็งนิดๆ เนื้อไม่ร่วนไปกำลังดีงาม ด้านในแน่น หอมดีชัด หวาน เข้มข้น ดีไม่หยอกเลยครับ

<<วัดกันที่ทางตรง สู่ธงหมากรุก>>

     >รสชาติ – 3.5/5 : วัตถุดิบและรสสัมผัสดีเลยครับ สดใหม่แน่นอน เพราะทำกันตรงนั้นเลย 555+ สะอาดดี กลิ่นและเข้มข้นชัดเจน หวาน มันดีงาม ขนมไข่ทานได้เรื่อยๆ ไม่ติดคอ หวานพอเหมาะ แต่ทานๆแล้ว กลีบลำดวนโดนใจผมมากกว่าซะงั้น 555+ หน้าตาและสีสันน่าทานดีใช้ได้ครับ

     >ราคา – 4/5  : คบหากันได้ ฉันมิตรสนิท ราคายังคงน่ารักน่าลุ้นอยู่เช่นเดิม คุณภาพน่าพอใจ ปริมาณก็เหมาะสมดี น้อง GB ก็พอใจกับคุณป้าไต๊นะจ๊ะ
 
     >บรรยากาศ – 3.5/5 : ร้าน1 ห้องโลด ตั้งขายง่ายๆ ด้านหน้า ด้านในเตาอบขนาดใหญ่พอประมาณ ดูสะอาดสะอ้านและวางของเป็นระเบียบดีครับ 

     >บริการ – 4/5 : คุณยาย ยังออกมาต้อนรับและพูดคุยเป็นกันเองเช่นเดิมครับ พูดจาสุภาพและยิ้มแย้มแจ่มใสดี แนะนำดีพอสมควร เชียร์แขกใช้ได้ การตระเตรียมจัดว่ารวดเร็วดี สถานที่จอดรถ จอดรถหน้าร้าน แป๊บๆคงไม่ลำบากเท่าไหร่ครับ แต่ถ้าจะจอดยาวๆคงลำบากพอดูครับ จอดรถในวัดเขตร์นาบุญญาราม อยู่ด้านในตลาดโภคสิริ วันละ 10 บาท จอดได้ 10-15 คัน แล้วเดินไป สะดวกมากกว่าครับ

<<ขึ้นโพเดียม กล่าวคำทิ้งท้าย>>

     ดี มีความน่าอนุรักษ์ครับ

=================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

